
วัตถุประสงค์
· เพื่อเรียนรู้การพัฒนาตามตำราแม่ฟ้าหลวง
· เพื่อสร้างแรงบันดาลใจในการทำงานให้กับผู้บริหารที่มาดูงาน
· เพื่อให้ผู้บริหารระดับกลางได้มาเรียนรู้ และนำไปปรับใช้ในการทำงาน
· เพื่อให้ผู้เข้าอบรมได้ใช้เวลาเรียนรู้ระหว่างกันและกัน เพื่อสร้างความสัมพันธ์ในรุ่น
ผู้เข้าศึกษาดูงาน 
   บุคลากรมหาวิทยาลัยมหิดล ในระดับผู้บริหาร ระดับรองคณบดี / รองผู้อำนวยการ / หัวหน้าภาควิชา / รองหัวหน้าภาควิชา 38 ท่าน และเจ้าหน้าที่กองทรัพยากรบุคคล 2 ท่าน รวม 40  ท่าน
การเรียนรู้กระบวนการพัฒนาตามตำราแม่ฟ้าหลวงฯ
การพัฒนาขั้นอยู่รอด   เน้นการเข้าถึงและพัฒนาระบบพื้นฐานต่อการดำรงชีวิต ได้แก่ น้ำ ดิน ป่า สาธารณูปโภค และสาธารณสุข พร้อมๆ กับกิจกรรมพัฒนาเพื่อลดรายจ่าย และเพิ่มรายได้ด้วยการสร้างโอกาสในการประกอบอาชีพสุจริต เพื่อให้คนในพื้นที่มีรายได้เพียงพอต่อการอุปโภคและบริโภค ไม่บุกรุกทำลายระบบนิเวศเพิ่มขึ้น และเริ่มบริหารจัดการทรัพยากรอย่างมีส่วนร่วมโดยชุมชนเอง 
การพัฒนาขั้นพอเพียง   เน้นการเพิ่มผลิตภาพและมูลค่าทางการผลิตและบริการ เพื่อคนในพื้นที่  มีรายได้และการออมที่มั่นคง สามารถปลดหนี้ได้บางส่วนหรือทั้งหมด มีการศึกษาสูงขึ้น รู้สิทธิและหน้าที่ ปฏิบัติตามกฎระเบียบ และชุมชนร่วมกันบริหารจัดการเพื่ออนุรักษ์และฟื้นฟูระบบนิเวศ
การพัฒนาขั้นยั่งยืน   เน้นการส่งเสริมและพัฒนาให้คนมีภูมิคุ้มกัน มีหลักประกันในชีวิต มีความรับผิดชอบต่อส่วนรวม ชุมชนมีระบบจัดการระบบนิเวศอย่างยั่งยืน และที่สำคัญ คือ ชุมชนคิดเป็น  ทำเป็น สามารถสานต่อแนวคิดการพัฒนา แก้ไขปัญหาและพัฒนาต่อยอดด้วยตนเอง รวมทั้งแบ่งปันความรู้ภายในชุมชนและถ่ายทอดให้คนภายนอกชุมชนได้ 
	วันอังคาร ที่ 21 พฤศจิกายน 2560

	เวลา 07:30 - 08:45 น.
	คณะออกเดินทางจากกรุงเทพฯ มุ่งสู่สนามบินแม่ฟ้าหลวง จังหวัดเชียงรายโดย เครื่องบิน สายการบิน  Nok Air เที่ยวบิน DD 8714  เวลา 07:30-08:45 น.

	เวลา 09:00 - 10:00 น.
	คณะออกเดินทางจากสนามบินแม่ฟ้าหลวงเชียงราย ไปยังโครงการพัฒนาดอยตุง  (พื้นที่ทรงงาน) อันเนื่องมาจากพระราชดำริ อ.แม่ฟ้าหลวง จ.เชียงราย

	เวลา 10:00 - 10:30 น.
	รับประทานอาหารว่าง ณ หน้าห้องออดิทอเรียม หอแห่งแรงบันดาลใจ กิจกรรม : ความคาดหวังในการมาศึกษาดูงาน

	เวลา 10:30 - 12:00 น.
	ฟังการบรรยายในหัวข้อ “หลักการพัฒนาตามตำราแม่ฟ้าหลวง และการพัฒนาขั้นต้นน้ำ ขั้นกลางน้ำ และขั้นปลายน้ำ” และ ศูนย์ข้อมูลโครงการพัฒนาดอยตุงฯการพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้”  โดยการติดตามประเมินผลอย่างต่อเนื่อง และพูดคุยกับชาวบ้านอาวุโส ถึงวิถีชีวิต ความเป็นอยู่ ก่อนโครงการเข้ามา ณ ห้องประชุม ออดิทอเรียม

	เวลา 12:00 - 13:00 น.
	รับประทานอาหารกลางวัน ณ ห้องอาหารครัวตำหนัก

	เวลา 13:00 - 13:45 น.
	ชมหอแห่งแรงบันดาลใจ 
"เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 13:45 - 14:00 น.
	คณะเดินทางไปแปลงป่าเศรษฐกิจ บริษัทนวุติ จำกัด ไซต์ 1 

	เวลา 14:00 - 14:45 น.
	ดูงานแปลงปลูกป่าเศรษฐกิจ แมคคาเดเมียนัท กาแฟอาราบิก้าดอยตุง และโรงงานแปรรูปแมคคาเดเมียนัท
" ป่าเศรษฐกิจ หมายถึง ป่าไม้ยืนต้นที่ให้ผลผลิตที่มีมูลค่าทางเศรษฐกิจสูง และมีศักยภาพในการนำไปแปรรูปและเพิ่มมูลค่าได้อย่างต่อเนื่อง จึงสามารถสร้างรายได้ให้คนดูแลในระยะยาว จึงเป็น “ตัวแปรสำคัญที่ทำให้คนกับป่าอยู่ด้วยกันอย่างพึ่งพา” พืชเศรษฐกิจที่โครงการพัฒนาดอยตุงฯเลือกมาส่งเสริมคือ กาแฟพันธุ์อาราบิก้าและแมคคาเดเมีย โดยระดมทุนจากบริษัท 6 แห่งจัดตั้งบริษัท นวุติ จำกัด ขึ้นเพื่อดำเนินการปลูกป่าเศรษฐกิจตั้งแต่ปี พ.ศ. 2532 โดยระบุไว้ในบริคณห์สนธิของบริษัทว่าผลกำไรทั้งหมดจะนำกลับไปพัฒนาดอยตุงต่อไป "

	เวลา 14:45 - 15:05 น.
	คณะออกเดินทางจากบริษัทนวุติไซด์ 1 ไปยังศูนย์ผลิตและจำหน่ายงานมือ

	เวลา 15:05 - 17:00 น.
	ดูงานโรงงานทอผ้าเย็บผ้า โรงงานกระดาษสา โรงงานคั่วกาแฟ และโรงงานเซรามิก  ที่ศูนย์ผลิตและจำหน่ายงานมือ  "พัฒนาจากโรงฝึกอาชีพหัตถกรรมและอุตสาหกรรมที่ตั้งขึ้นเพื่อสร้างงานสร้างรายได้สำหรับทุกคนไม่ว่าหญิงหรือชาย มีการศึกษาหรืออ่านไม่ออกเขียนไม่ได้ คนสูงอายุแต่ยังทำงานได้ หรือคนหนุ่มสาว โดยการต่อยอดความชำนาญและภูมิปัญญาท้องถิ่นและเน้นการพัฒนา “เพิ่มมูลค่า” ผลิตภัณฑ์งานมือต่างๆ ตลอด “ห่วงโซ่มูลค่า” (Value Chain) อย่างครบวงจรด้วย “เทคโนโลยีที่เหมาะสม” เพื่อให้เกิดเอกลักษณ์ ได้รูปแบบและคุณภาพตามที่ “ตลาดต้องการ” ปัจจุบันงานหัตถกรรมเป็นหนึ่งในหน่วยธุรกิจสำคัญที่นอกจากจะสร้างรายได้ที่มั่นคงให้กับชุมชนในโครงการพัฒนาดอยตุงฯ แล้วยังช่วยทำให้โครงการ “สามารถเลี้ยงตนเอง” โดยไม่ต้องพึ่งงบประมาณของรัฐหรือเงินบริจาค นอกจากนั้นความหลากหลายของกิจกรรมสร้างรายได้นี้ยังเป็นการ “กระจายความเสี่ยง” ความล้มเหลวทางธุรกิจของหน่วยธุรกิจใดธุรกิจหนึ่งด้วย (พร้อมรับประทานอาหารว่างหน้าโรงคั่วกาแฟ)"

	เวลา 17:00 - 17:20 น.
	คณะออกเดินทางจากยังศูนย์ผลิตและจำหน่ายงานมือ ไปยังดอยตุงลอดจ์

	เวลา 17:20 - 18:00 น.
	คณะเช็คอินเข้าที่พัก และพักผ่อนตามอัธยาศัย

	เวลา 18:00 - 19:00 น.
	รับประทานอาหารค่ำ ณ ครัวศาลาลีลาวดี

	เวลา 19:00 - 21:00 น.
	กิจกรรมถอดบทเรียน การเรียนรู้ประจำวัน ณ ห้องประชุม คลับ 31

	เวลา 21:00 - 23:00 น.
	พักผ่อนตามอัธยาศัย

	วันพุธ ที่ 22 พฤศจิกายน 2560

	เวลา 07:00 - 08:15 น.
	รับประทานอาหารเช้า ณ ศาลาลีลาวดี  

	เวลา 08:15 - 08:20 น.
	ออกเดินทางจากดอยตุงลอดจ์ ไปโรงเรียนขาแหย่งพัฒนา

	เวลา 08:20 - 10:10 น.
	ชมการเรียนการสอนแบบบูรณาการ ยึดเด็กเป็นศูนย์กลางการเรียนรู้ โดยใช้หลักสูตร Montessori และฟังบรรยายสรุป “เรื่องการพัฒนาการศึกษาในพื้นที่โครงการฯ” ณ โรงเรียนขาแหย่งพัฒนา

	เวลา 10:10 - 10:20 น.
	ออกเดินทางไปยังองค์การบริหารส่วนตำบลแม่ฟ้าหลวง

	เวลา 10:20 - 12:00 น.
	พูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง และคนรุ่นใหม่ของดอยตุง  "ผู้บริหารคนรุ่นใหม่ของดอยตุง ที่เกิดจากการสร้างคน (อาสา คพต.พ.) ของโครงการพัฒนาดอยตุงฯ ตอนเริ่มต้นมี  144  คน  ปัจจุบันอาสาสมัครเหล่านี้กลายเป็นผู้นำของชุมชนถึง 90%  และได้น้อมนำแนวทางพระราชดำริของสมเด็จย่าไปใช้ในการบริหารจัดการในชุมชนของตนเอง  (พร้อมรับประทานอาหารว่างหน้าห้องประชุม อบต.แม่ฟ้าหลวง)"

	เวลา 12:00 - 12:15 น.
	คณะออกเดินทางไปยังห้องอาหารครัวตำหนัก

	เวลา 12:15 - 13:15 น.
	รับประทานอาหารกลางวัน ณ ครัวตำหนัก

	เวลา 13:15 - 14:15 น.
	ชมพระตำหนักดอยตุง   "พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 14:15 - 14:45 น.
เวลา 14:45 - 15:15 น
เวลา 15:15 - 15:30 น.
	ออกเดินทางไปยังพระธาตุดอยตุง
คณะนมัสการพระธาตุดอยตุง 
ออกเดินทางไปสวนรุกขชาติแม่ฟ้าหลวง

	เวลา 15:30 - 16:45 น.
	ชมสวนรุกขชาติแม่ฟ้าหลวง ดอยช้างมูบ สวนดอกกุหลาบพันปี  "ตั้งอยู่บริเวณจุดสูงสุดของเทือกเขาดอยนางนอน ในระดับความสูง 1,509 เมตร จากระดับน้ำทะเลปานกลาง อดีตพื้นที่บริเวณนี้เป็นแหล่งปลูกฝิ่น และเส้นทางลำเลียงยาเสพติดที่สำคัญของอาณาบริเวณสามเหลี่ยมทองคำ ปัจจุบันทางโครงการพัฒนาดอยตุงฯ ได้สร้างเป็นสวนดอกกุหลาบพันปี โดยรวบรวมจากแหล่งต่างๆ 4 ทวีปทั่วโลก  

	เวลา 17:00 - 17:40 น.
	ชมพระอาทิตย์อัสดง ณ ฐานทหารดอยช้างมูบ 

	เวลา 17:40 - 18:00 น.
	คณะออกเดินทางกลับยังดอยตุงลอด์จ

	เวลา 18:00 - 19:00 น.
	เข้าที่พักดอยตุงลอด์จ และพักผ่อนตามอัธยาศัย

	เวลา 19:00 - 20:00 น.
	รับประทานอาหารค่ำ ณ ครัวศาลาลีลาวดี

	เวลา 20:00 - 21:30 น.
	กิจกรรมถอดบทเรียน การเรียนรู้ประจำวัน ณ ห้องคลับ 31

	เวลา 21:30 - 23:00 น.
	พักผ่อนตามอัธยาศัย

	วันพฤหัสบดี ที่ 23 พฤศจิกายน 2560

	เวลา 07:00 - 08:00 น.
	รับประทานอาหารเช้า ณ ศาลาลีลาวดี  "พร้อมเช็คเอ้าท์"

	เวลา 08:00 - 10:00 น.
	ชมสวนแม่ฟ้าหลวง พร้อมทำกิจกรรม Doi Tung Tree Top Walk  ทางเดินเรือนยอดไม้  "สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 10:00 - 10:30 น.
	รับประทานอาหารว่าง หน้าห้องประชุมออดิทอเรียม

	เวลา 10:30 - 12:00 น.
	รับฟังการบรรยายสรุปเรื่องการพัฒนาตามตำราแม่ฟ้าหลวง และโครงการขยายผล  ณ ห้องประชุมออดิทอเรียม

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 14:00 น.
	เลือกซื้อสินค้าของฝากบนดอยตุง

	เวลา 14:00 - 15:00 น.
	บรรยายสรุป “การปลูกป่าปลูกคน” ด้วยวิธีการ “ปลูกป่าแบบปลูกเสริม” พื้นที่ปางมะหัน โดย คุณอาและ อ่วยแม และ “การปลูกป่าแบบ ไม่ปลูก” พื้นที่ปูนะ  โดย คุณอภิสิทธิ์ ปอดอแก้ว ณ  ห้องประชุมออดิทอเรียม
"ย้อนหลังกลับไปดูสภาพการพัฒนาขั้นต้นน้ำในโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว  เนื่องในวโรกาสทรงครองราชย์ ปีที่ 50 พื้นที่บ้านปางมะหัน ต.เทอดไท อ.แม่ฟ้าหลวง จ.เชียงราย บนพื้นที่ 14,015 ไร่ ตามแนวชายแดนไทย-พม่า โครงการปลูกป่าปางมะหัน เริ่มดำเนินการในปีพ.ศ.2548 โดยการนำหลักการ ความรู้ และข้อผิดพลาดเรื่องการปลูกป่า ปลูกคนของดอยตุงมาปรับใช้ "

	เวลา 15:00 - 15:30 น.
	รับประทานอาหารว่าง ณ หน้าห้องประชุมออดิทอเรียม

	เวลา 15:30 - 17:30 น.
	คณะออกเดินทางไปยังโครงการปลูกป่าปางมะหัน  ต.เทอดไทย  อ.แม่ฟ้าหลวง    จ.เชียงราย

	เวลา 17:30 - 18:30 น.
	คณะเดินทางกลับถึงที่พัก / พักผ่อนตามอัธยาศัย

	เวลา 18:30 - 19:30 น.
	รับประทานอาหารค่ำ ณ สำนักงานโครงการปลูกป่าปางมะหัน

	เวลา 19:30 - 21:00 น.
	กิจกรรมถอดบทเรียน การเรียนรู้ประจำวัน ณ ศาลากิจกรรม ปางมะหัน

	เวลา 21:00 - 23:00 น.
	พักผ่อนตามอัธยาศัย

	วันศุกร์ ที่ 24 พฤศจิกายน 2560

	เวลา 07:00 - 08:00 น.
	รับประทานอาหารเช้า ณ สำนักงานโครงการปลูกป่าปางมะหัน

	เวลา 08:15 - 10:30 น. 
	คณะเดินสำรวจป่า ศึกษาพื้นที่ป่าต้นน้ำลาธารซึ่งเป็นป่าดั้งเดิม พื้นที่ปางมะหัน 

	เวลา 10:30 - 10:45 น.
	รับประทานอาหารว่าง  ณ ศาลากิจกรรม โครงการปลูกป่าปางมะหัน

	เวลา 10:45 - 11:30 น.
	[bookmark: _GoBack]พักผ่อนตามอัธยาศัย (ทำธุระประจำตัวและเช็คเอ้าท์)

	เวลา 11:30 - 12:30 น.
	พูดคุยแลกเปลี่ยนความคิดเห็นกับผู้นำชุมชน เจ้าหน้าที่ ในพื้นที่โครงการปลูกป่า   ปางมะหัน และปูนะ เกี่ยวกับสภาพชีวิตความเป็นอยู่ก่อนและหลังโครงการฯเข้ามา

	เวลา 12:30 - 13:30 น.
	รับประทานอาหารกลางวัน  ณ สำนักงานโครงการปลูกป่าปางมะหัน

	เวลา 13:30 - 17:00 น.
	ออกเดินทางจากโครงการปลูกป่าปางมะหัน ไปสนามบินเชียงราย (ถ้ามีเวลาแวะซื้อฝากที่ร้านของฝากนันทวรรณ) 

	เวลา 17:00 - 17:30 น.
	เดินทางถึงสนามบินเชียงราย / Check in ตั๋วเครื่องบิน และรอเดินทางกลับกรุงเทพฯ

	เวลา 18:25 - 19:40 น.
	เดินทางกลับกรุงเทพฯ โดยสายการบิน Nok Air  เที่ยวบิน DD 8723 เวลา 18:25-19:40น.    โดยสวัสดิภาพ



*** กำหนดการอาจมีการเปลี่ยนแปลงตามความเหมาะสม
